als_Latn dik_Latn sag_Latn
Pse nuk dobësoheni?
Cilat janë disa nga arsyet pse nuk mund të dobësoheni, edhe përkundër përpjekjes suaj së parreshtur për të humbur peshë?
Politiko
E Diel, 24 Gusht 2014 | 19:22
0 Komente.
Për një kohë të gjatë përpiqeni për t’u dobësuar duke përmirësuar mënyrën e të ushqyerit si dhe bëni ushtrime të rregullta, por gjithsesi ju sërish nuk keni rezultate dhe pyesni veten dhe të tjerët se ku qëndron problemi.
Ja disa nga arsyet e mundshme pse nuk mund të dobësoheni:
1. E teproni me ushqimin e shëndetshëm
Jeni në dietë dhe keni programin për ushqim të shëndetshëm, por ju sërish nuk i përmbaheni asaj dhe hani më tepër nga ajo çka duhet, duke menduar se ushqimi i shëndetshëm nuk ju plotëson.
2. E tejkaloni mëngjesin
Siç e dini, ky është vakti ushqyes më i rëndësishëm gjatë ditës, i cili i ofron trupit tuaj energjinë e nevojshme.
Nëse e tejkaloni mëngjesin, rrezikoni që trupi juaj të ketë ngarkesë dhe tepricë të ushqimit kur metabolizmi juaj punon më ngadalë.
3. Nuk flini sa duhet
Nëse nuk flini sa duhet, kjo do t’ju bëjë edhe më të uritur nga ajo çka jeni në të vërtetë, sepse nuk keni energji të mjaftueshme dhe trupi përpiqet që ta kompensojë përmes ushqimit.
4. Hani më shumë ushqim me kalori të ulët
Sot, ndoshta ka shumë ushqime që përmbajnë përqindje të ulët të yndyrës, por megjithatë këto ushqime janë ende të larta me yndyra të ngopura, të cilat nëse merren në sasi të pakufizuar, korrespondojnë si ushqime me vlerë të lartë kalorike.
5. Nuk keni rutinë të ushtrimeve
Mendoni se puna juaj e cila kërkon udhëtime të shumta dhe lëvizje, paraqet sasi të mjaftueshme të lëvizjeve në trupin tuaj. Por, trupit tuaj i duhet aktivitet i rregullt fizik, dy apo tri herë në javë.
6. Nuk pini mjaftueshëm ujë
Në qoftë se pini mjaftueshëm ujë, do të jeni më të ngopur dhe do të hani më pak, ndërsa dehidratimi mund t’ju çojë deri në ngrënie të tepruar, më shumë se sa i nevojitet trupit tuaj.
7. Hani jashtë shtëpisë
Brenga e shumë të punësuarve është se rrallë herë hanë në shtëpi, dhe nuk arrijnë që të përgatisin vetë ushqim në shtëpi. Kështu vakti juaj i të ushqyerit reduktohet shpesh në një porcion me ushqim të shpejtë ose brumëra, i cili rezulton në mbipeshë apo shtim të madh të kilogramëve.
als_Latn als_Latn slv_Latn als_Latn als_Latn als_Latn als_Latn als_Latn als_Latn fij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn